remis sub steenwinckel
philips etc doen te weten dat wy hebben ontfangen die supplicatie
van cornelis staes borger ende innegesetene onser stadt loven innehouden
dathy opden 27e november 1650 met eenige van syne medebroeders vande
groote gulde inde herberge genaempt het landt van beloften
hebbende verteert hunne maent ende van daer gaende naer huys tusschen
xi ende xii uren met licht het welcke droeghe jan matthys knaep
der voorts gulde ende commende ontrent het clooster van $ $
carmeliten hadden aldaer gevonden oft gerescontreert dry mans
persoonen waer van den eenen genoempt marcus bleys jonckman
ende timmerman van syn ampt soo die suppliant dat naer mae$
hadde bevonden blyvende stille staen hadde hem suppliant
beginnen naer te roepen ende te lasteren met reverentie gespro$
hamordieu janfouter honstot collion ende meer dyergelycke iniurien
waerop die voors. jan matthys hem hadde gevraeght wel gebuereman
wat gaet u over evenwel ende oock nyettegenstaende dat die suppliant
hem nyet en kende noch oock oyent en hadde gekent velemin hadde
hy metten voors. bleys eenich craeckeel oft woorden gehadt noch
oock nyet met iemant anders en was den voors. bleys nyet
op gehouden vande voors. iniurieuse woorden meermals te repeteren
ende dat argerwas quamp hy den suppliant naerder ende naerder
inne het welck dien suppliant siende ende vreesende ten lesten
overvallen te worden ende nyet wetende midts den donckeren $$t
wat geweer dien voors. aggressent mochte hebben was genoodt
saeckt by faute van ander geweer syn mes te trecken ende heeft hadde
daermede den voors. bleys van hem gehouden totten selven seggende
dat hy nyet naerder en soudde commen ende alsoo dyen nyettegenstaende
die voors. bleys hem suppliant noch voorder inne quaempt ende
meynende op het lyff te vallen seer droncken wesende soo
hadde den suppliant die oock was by dranck genoodtsaeckt geweest
hem met syn voors. mes te defenderen ende hadde alsoo den voors.
bleys gegeven eenen steeck boven syne slincke borste waervan
hy den derden dach daernaer was gestorven indervuegen dat die
voors. suppliant het voors. feyt ende ongeluck heeft hadde gedaen
gehadt ad sui defensionem cum moderanune inculpate tutele gelyck
dat die voors. aflyvigen dat voor syne doodt hadde bekent ende
verclaert dat hy was geweest oorsaecke van syne doodt
ende den suppliant vergevende het voors. ongeluck hadde vanden
selven alleenelyck versocht dat hy hem soude doen begraven ende
voor hen doen doene eenige sielmissen alle het welck oock was
volbrocht waermede hy den suppliant hadde quytgescholden dyen
nyet tegenstaende hadde die suppliant geraetsaem ge
vonden tot synder meerder versekerhyt ende om van offici$
wegen feytelyck op eenige abusive presuppositien nyet overvallen
te wesen ende noch personnelyck geforseert te worden hem middelertyt
te vertrecken in het clooster ter vande voors. capucinen
binnen die voors. stadt ende aldaer te blyven nyettegensta$
dat die voors. p p met hem in hun clooster waeren gediscomm$
ende sochten hem metten iersten quyt te wordden ondertussche$
was de suppliant over den civilen interest vande naerst$
vrinden des voors. aflyvigen te weten hendrick bly
bleys ende synen sone laureys respective vader ende broeder v$
voorts. afflyvigen mette voors. naeste vrinden veraccordeert ende
hadde den voors. interest hun oock voldaen allen welcken ae$
gemerckt ende dat daer en boven die suppliant door syne voors.
absentie uuyt synen huyse was lydende seer grooten interest
ende nyet en can den cost gewinnen voor hem syne huysvrou$
ende kinderen noch oock syne affairen vervolgen om waer tegens
te versien soo keerden hy hem tot ons in alder oitmoedt biddend$
dat ons soude gelieve gedient te wesen hem te vergeven he$
ghene dat hy met het voorverhaelde ongeluck misdaen hadde$
ende hem tot dyen eynde te laeten depescheren brieven van rem$
in gewoonlycke forme waeromme soo ist dat wy t’gene
voors. is aengesien en daerop gehadt d’advis van onse lieven ende wel
beminde die meyer onser stadt loven ende van alles rapport$$
synde in onse raede geordinneert in brabant justinerende ter oidtmoedger $$
ende supplicatie des voors. suppliants willende hem in dit stuck prefereren
gratie ende misericordie voor strangheyt ende rigeur van recht$
hebben der selven suppliant inden gevalle alsboven quytgeschouwen ende
vergeven schellen quyt ende vergeven uuyt sonderlinge gracie by desen onse brie$
t’feyt ende ongeval boven geroert midsgaders alle breucken corporele
ende criminele daerinne hy ter cause voors. midtsgaeders dat daeraens cleven
mach tegens ons ende justicie misdaen ende misbruyckt mach hebben welck$
aengaen hebben hem wedergestelt ende gerestitueert stellen weder ende restitueren
tot syne goeden naeme fame ende geruchte in onse voors. lande van brab$
ende is allen anderen onsen landen ende heerlyckheden midtsgaeders tot syne onverbeur$
goeden indyen hy eenige onder ons heeft gelyck ende in aldaer manieren
soo hy was voorde toecompste van t’ voors. feyt imponerende hierop
een eeuwich geswych onsen lieven ende getrouwen procureur generael van
brabant onsen drossaert van brabant meyer van loven ende alle$
anderen onse ende onser vassallen oft der smaereheeren richteren justicieren
officieren ende dienaeren wie sy syn satisfactie ende beternisse ierts ende
voor al gedaen der partije geinteresseerde indyen die noch nyet gedaen
en is ende eenige daertoe staet civilyck alleenlyck ende de saecke sulcx is verheysshende
behoudelyck dat den voors. suppliant gehouden sal syn t’voors. feyt tegens ons
te beteren civilyck naer gelegentheydt van het misdaedt ende facultteyt van
syne goeden ende oock te refunderen te betaelen die redelycke costen van justitie
die ter causen van desen gedaen oft naergevolght syn alles ter tauxatie
arbitrage ende moderatie van onse seer lieve ende getrouwe die raedsluyden
van onsen voors. raede dat voor hun geroepen de gene die daeromme s$$$
behooren geroepen te syne sy procederen wel ende deuchdelyck ter verificatie
ende interinement van desen onsen brieve naer haere forme ende teneur ende ter
tauxatie ende moderacie vanden amende civile ende costen van justitie voors. alsoo sij
sullen vinden te behooren welck interinement den suppliant gehouden sal syn te
versoecken ende hem in persoone te presenteren in onsen voors. raede binnen sesse
maenden naestcommende op pene van te verliesen het effect van dese
onse brieven ende dat gedaen ende de voors. amende civile ende costen van
justitie getauxeert ende betaelt synde in handen vanden genen van onsen
ontfangers dyen dat behooren sal den welcken gehouden wordt daeraff
ontfanck te maecken reckeninge bewijs ende reliqua te doene t’onsen
proffyte mette andere penningen van synen ontfanck sy onsen voors.
procureur generael van brabant onsen drossaert van brabant meyer
van loven ende alle onse rechteren justicieren officieren ende ondersaeten
tegenwoirdige ende toecommende dyen dat aengaen sal mogen heuren stede
houdere ende een iegelyck van hun besundere soo hun toebehooren sal doen laeten
ende gedoogen den voors. suppliant van dese onse tegenwoirdige gratie
remissie ende pardon ende van alle d’inhouden van deser inder dingen
ende manieren boven verhaelt peyselyck vredelyck ende volcommentlyck ten
eeuwigen daege genieten ende gebruycken sonder hen daerinne te doene
ofte te laeten doen ende geschieden nu oft in toecommende tyde eenigen
hinder stoot letsel oft moyenisse aen lyff oft aen goeden ter contrarien
maer indyen syn lyff oft eenige van syne goeden daeromme gearresteert
becommert oft beleth waere dat sy die setten stellen doen setten
$$$ stellen terstont ende sonder vertreck tot geheelder ende
volcommender delivrantie want ons alsoo gelieft ende
ten eynde dat dit vast ende gestadich blyve ten eeuwiger daege
soo hebben wy onser zegel hieraene doen hangen behoudelyck in
allen andere dingen onsen rechte ende eenen iegelyck anders dessyn
gegeven binnen onser stadt brussele inde maendt van january february
# des jaers ons heeren xvic tweeeneenenvyftich ende van
onsen rycke het eenendertichste